Hans Woellke

Hans Otto Woellke (18. veebruar 1911 Bischofsberg (praegu Biskupiec, Olsztyni maakond, Warmia-Masuuria vojevoodkond, Poola) – 22. märts 1943 Kazyry küla lähedal, praegu Hajna külanõukogu, Łahojski rajoon, Minski oblast, Valgevene) oli Saksamaa kergejõustiklane (kuulitõukaja) ja sõjaväelane (kapten, postuumselt major).

Woellke sai 1936. aasta Berliini olümpiamängude kergejõustikuvõistlustel kuulitõukes kuldmedali (tulemusega 16.20) ja tuli olümpiavõitjaks.

Ta sai kuulitõukes 8. koha 1. Euroopa meistrivõistlustel (Torino, 1934) ning pronksmedali 2. Euroopa meistrivõistlustel (Pariis, 1938). 

Politseinikuna
Woellke teenis Berliini politseis ning võistles Berliini politsei spordiühingus (Polizei-Sport-Verein, PSV). 

Teise maailmasõja ajal teenis ta muuhulgas ka endistest Nõukogude sõjavangidest moodustatud 118. politseipataljoni ülemana okupeeritud Valgevene NSV aladel. 

Kazyry küla lähedal rünnati 22. märtsil 1943 Saksa väesalka. Surma sai viis sakslast, sealhulgas ka Woellke ise. Kuna ta oli Adolf Hitleri isiklik tuttav, oli see arvatavasti üks põhjuseid, miks karistusena hävitati lähedalasuv Chatyńi küla.

Välislingid


Kategooria:Saksamaa kuulitõukajad
Kategooria:Saksamaa sõjaväelased
Kategooria:Sündinud 1911
Kategooria:Surnud 1943